open-index/open-wikipedia-markdown huggingface dataset:
मातृवंश समूह सी

right|150px|thumb|साइबेरिया की चुकची जनजाति के ११% लोग मातृवंश समूह सी के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह सी** या **माइटोकांड्रिया-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप C** एक मातृवंश समूह है। यह मातृवंश समूह सीज़ॅड की एक उपशाखा है। इस मातृवंश के लोग ज़्यादातर पूर्वोत्तर एशिया (ख़ासकर साइबेरिया) और अमेरिका के आदिवासियों में पाए जाते हैं, लेकिन हाल ही में यह पश्चिमी यूरोप के आइसलैण्ड राष्ट्र में भी पाए गाये हैं। साइबेरिया की चुकची जनजाति के ११% लोग मातृवंश समूह सी के वंशज होते हैं। वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से लगभग ६०,००० साल पहले मध्य एशिया में कैस्पियन सागर और बेकाल झील के दरमियानी क्षेत्र में कहीं रहती थी।

ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह डी और मातृवंश समूह डी), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मातृवंश समूह सीज़ॅड
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मालिश

right|thumb|300px|मालिश
शरीर की बाहरी एवं नीचे स्थित मांशपेशियों एवं संयोजी उत्तकों को दबाना, हिला-डुलाना आदि **मालिश** (Massage) कहलाता है। इससे उनकी कार्य करने की क्षमता बढ़ती है और उनकी टूट-फूट का निवारण होता है। इससे आराम मिलता है और शरीर स्वस्थ रहता है।

आयुर्वेदिक मालिश तकनीक विश्राम प्रदान करता है, परिसंचरण तथा जीवविषों का निष्कासन करता है। यदि दैनिक अभ्यास के रूप में अपनाया जाये, तो आयुर्वेदिक मालिश तकनीक शरीर का कायाकल्प करने में भी मदद करता है। प्राचीन कालों में आयुर्वेदिक चिकित्सालाएँ आम तौर पर मालिश नहीं प्रदान करती थीं, क्योंकि सभी इसे देते एवं प्राप्त करते थे ।  केवल जब मरीजों को एक विशेष उपचार की जरूरत होती थी तो उन्हें विशेषज्ञों के पास भेजा जाता था जो उचित आयुर्वेदिक तकनीकों का प्रयोग करते थे ।

मलिश की तकनीकें पति एवं पत्नी के बीच प्रेम संबंध कायम रखने में भी मदद कर सकती हैंI इस प्रकार के आरामदेह विश्राम के बाद प्रेम को बाँटना एवं देना अधिक आसान है। विवाह के पूर्व मालिश करना हिन्दू परम्परा के कुछ समारोहों में से एक है जो आज भी अनिवार्य है ताकि दुल्हा एवं दुल्हन विवाह के दिन विशेष रूप से सुन्दर दिख सकें । 

विज्ञान के अनुसार हमारे सिर पर असंख्य छिद्र होते हैं। यह छिद्र शरीर से प्रदूषित वायु गैस के रूप में बाहर निकालते हैं। प्रतिदिन सफाई के अभाव में यह छिद्र बंद हो जाते हैं। सिर की मालिश से मानसिक शांति तो मिलती ही है साथ ही मस्तिष्क की सारे नसों में रक्तसंचरण तेज हो जाता है। यदि यह छिद्र बंद हो जाए तो हम कई बीमारियों की पकड़ में आ सकते हैं। इससे बचने के लिए हमें प्रतिदिन सिर की मालिश कर नहाना चाहिए। जिससे से छिद्र हमेशा खुले रहेंगे और आप तनाव से राहत के साथ ही नई स्फूर्ति का एहसास करेंगे।

## लाभ
* रक्त संचार बढता है।
* तनाव दूर होता है।
* नींद अच्छी आती है।

श्रेणी:स्वास्थ्य
श्रेणी:भौतिकचिकित्सा
श्रेणी:उत्तम लेख
आराफ़ूरा सागर

**आराफ़ूरा सागर**, प्रशांत महासागर के पश्चिम में स्थित है और यह ऑस्ट्रेलिया और नया गिनी के बीच के सहूल महाद्वीपीय ताक पर आच्छादित है।

## भूगोल
आराफ़ूरा सागर, के पूर्व में टॉरेस जलडमरूमध्य और कोरल सागर, दक्षिण में कारपेंटरिया की खाड़ी, पश्चिम में तिमोर सागर और उत्तर पश्चिम में बांदा सागर और सेरम सागर स्थित हैं। इसकी लम्बाई 1290 किलोमीटर (800 मील) और चौड़ाई 560 किलोमीटर (350 मील) है। इस समुद्र की गहराई 50-80 मीटर के बीच है और यह पश्चिम की ओर जाने पर बढ़ती है। यह एक उथला उष्णकटिबंधीय समुद्र है और बहुत से उष्णकटिबंधीय चक्रवातों का उद्गम स्थल है।

यह समुद्र आराफ़ूरा ताक और सहूल ताक के कुछ भाग पर आच्छादित है। पिछले हिमयुग के दौरान जब समुद्र का जल स्तर कम था, उस समय मानवों ने आराफ़ूरा ताक, टॉरेस जलडमरूमध्य और कारपेंटरिया की खाड़ी द्वारा निर्मित एक बड़े सपाट भूमि सेतु का प्रयोग नये गिनी से ऑस्ट्रेलिया में प्रवास हेतु किया था। इस संयुक्त भूखंड से सहूल महाद्वीप का गठन हुआ था।

## इन्हें भी देखें
* सहूल ताक
* टोरेस जलसन्धि

## सन्दर्भ

श्रेणी:सागर
*
श्रेणी:ऑस्ट्रेलिया-इण्डोनेशिया सीमा
वसन्त साठे

**वसन्त साठे** (१९२५ - २०११) भारत के एक राजनेता थे। आपातकाल में उनकी भूमिका के लिये उनकी आलोचना की जाती है।

श्रेणी:भारतीय राजनीतिज्ञ
दाहिर (राजा)

**दाहिर** सिंध के अंतिम हिंदू राजा थे। उनके समय में ही अरबों ने सर्वप्रथम सन ७१२ में भारत (सिंध) पर आक्रमण किया था। मुहम्मद बिन क़ासिम मिशन 712 में सिंध पर आक्रमण किया था जहां पर दाहिर ने उसे रोका और उसके साथ युद्ध लड़ा उनका शासन काल 663 से 712 ईसवी तक रहा उन्होंने अपने शासनकाल में अपने सिंध प्रांत को बहुत ही मजबूत बनाया था, परंतु अरब के खलीफा ने मोहम्मद बिन कासिम को भेजा और कासिम को मालूम था की इनसे युध्द मे जितना मुस्किल है, जिसके कारण कासिम ने इनके एक सिपहसालार को दाहिर को मारने के बाद उसे गद्दी पर बैठाने का ख्वाब दिखाया' जिससे उस सिपहसालार ने दाहिर के साथ गद्दारी की इस कारण इनको हार का मुंह देखना पड़ा। दाहिर अपने जीवन काल में कभी कोई युध्द नही हारे थे। 712 में दाहिर की सिंधु नदी के किनारे मृत्यु हो गयी। 

इनके पुत्र जय सिंह दाहिर भी 712 मे मारे गये।

## अरोड़ की लड़ाई (712 ईस्वी)
आठवीं सदी में बगदाद के गवर्नर हुज्जाज बिन यूसुफ के आदेश पर उनके भतीजा और नौजवान सिपासालार मुहम्मद बिन कासिम ने सिंधु पर पर हमला करके राजा दाहिर को शिकस्त दी और यहां अपना शासन स्थापित किया । 712 में सिंधु नदी के किनारे उनकी मौत हो गयी। इनके पुत्र जय सिंह भी 712 मे मारे गए।

## इन्हें भी देखें
*चचनामा
*अलोर का चच
*मंसूरा, सिंध

## सन्दर्भ

श्रेणी:सिंध का इतिहास
श्रेणी:भारत का इतिहास
श्रेणी:भारत के राजा
प्राव्दा

**प्राव्दा** (Pravda) रुसी भाषा का शब्द है, जिसका अर्थ होता है - सत्य | प्राव्दा १९१२ से लेकर १९९१ तक रूस का प्रमुख [समाचार पत्र था जिसकी दोबारा शुरुआत [लेनिन के नेतृत्व वाली बोल्शेविक रुसी कम्युनिस्ट पार्टी ने की थी | २२ अप्रैल १९१२ को रूस के सेंट पीटर्सबर्ग से प्राव्दा के पुनर्प्रकाशन की शुरुआत हुई | प्राव्दा की शुरुआत मूलतः यूक्रेन की स्पिल्का पार्टी द्वारा १९०५ में की गई थी | बाद में लिओन ट्राटस्की को इस अखबार के सम्पादन का कार्यभार सौपा गया |सेंसरशिप से बचने के लिए इसे रूस के बाहर प्रकाशित किया जाता था और चुपके से रूस लाया जाता था | रुसी क्रांति में जार निकोलस द्वितीय और फिर कम्युनिस्ट मेंसेविको का तख्तापलट करने में इस अखबार ने महत्वपूर्ण भूमिका निभाई थी | लेनिन का बहुत सारा महत्वपूर्ण लेखन प्रारंभ में प्राव्दा में ही प्रकाशित हुआ और बाद में उसे पुस्तकाकार छापा गया |२२ अगस्त १९९१ को रुसी कम्युनिस्ट पार्टी के पतन के बाद तत्कालीन राष्ट्रपति बोरिस येल्तसिन ने प्राव्दा को बंद करवा दिया और अखबार की सारी संपत्ति जब्त कर ली | २००४ में लिथुआनिया में प्राव्दा का प्रकाशन फिर शुरू हुआ, लेकिन अब इसका स्वरुप मूल अखबार से बहुत अलग है |

श्रेणी:विश्व के प्रमुख समाचार पत्र
पंचकन्या

हिंदू संप्रदाय व धर्मग्रंथों मे अहल्या, द्रौपदी, सीता, तारा और मंदोदरी को विशेष रूप से स्मरण किया जाता है|

## श्लोक
एक प्रसिद्ध संस्कृत भजन जो पंचकन्या को परिभाषित करता है:

संस्कृत लिप्यंतरण
*अहल्या द्रौपदी *सीता* तारा मंदोदरी तथा।
*पंचकन्याः स्मरेन्नित्यं महापातकनाशिनीः ॥

एक संस्करण में सीता के स्थान पर कुंती को रखा गया है: 

संस्कृत लिप्यंतरण
*अहल्या द्रौपदी *कुन्ती* तारा मंदोदरी तथा।
*पंचकन्याः स्मरेन्नित्यं महापातकनाशिनी म ॥

अभ्यासी हिंदू, विशेषकर हिंदू पत्नियाँ, इस दैनिक सुबह की प्रार्थना में पंचकन्या को याद करती हैं। उनके नामों की प्रशंसा की जाती है और प्रार्थना को प्रातः-स्मरणीयाह कहा जाता है , जिसे सुबह के शुरुआती घंटों में पढ़ा जाना निर्धारित है। 
## चित्र

Ahalya.jpg|अहल्या
Sita in exile.jpg|सीता
Angry Lakshmana.jpg|तारा 
Hanuman obtaining Mandodari's weapon.jpg|मन्दोदरी


## सन्दर्भ

श्रेणी:हिन्दू पौराणिक कथाएँ
श्रेणी:हिन्दू देवियाँ
तिमोर सागर

**तिमोर सागर**, एक अपेक्षाकृत उथला समुद्र है जो उत्तर में तिमोर द्वीप, पूर्व में अराफुरा सागर, दक्षिण में ऑस्ट्रेलिया और पश्चिम में हिंद महासागर से घिरा है। 

यह सागर समुद्री चट्टानों और निर्जन द्वीपों से भरा पड़ा है, साथ ही इसमें हाइड्रोकार्बन के बड़े भंडार भी उपस्थित हैं। इन भंडारों की खोज के बाद बहुत से अंतरराष्ट्रीय विवाद उभर आये जिनकी परिणति तिमोर सागर संधि पर हस्ताक्षर के रूप में हुई।

2009 में तिमोर सागर के एक बड़े हिस्से में तेल फैल गया था। 

संभव है कि ऑस्ट्रेलिया के पहले निवासी पिछले हिमयुग के दौरान जब समुद्र का जल स्तर कम था तब इंडोनेशिया से तिमोर सागर पार कर ऑस्ट्रेलिया पहुँचे थे।

श्रेणी:हिन्द महासागर के सागर
मातृवंश समूह जी

[right|150px|thumb|[साइबेरिया की जनजातियों के लोग अक्सर मातृवंश समूह जी के वंशज होते हैं]]
मनुष्यों की आनुवंशिकी (यानि जॅनॅटिक्स) में **मातृवंश समूह जी** या **माइटोकांड्रिया-**डी॰एन॰ए॰ **हैपलोग्रुप G** एक मातृवंश समूह है। इस मातृवंश के लोग ज़्यादातर पूर्वोत्तर साइबेरिया में होते हैं, जहाँ की कोरिआक और इतेलमेन जनजातियों में यह मातृवंश आम है। कम संख्या में इसके वंशज पूर्वी एशिया, मध्य एशिया और नेपाल में भी मिलते हैं। आम तौर पर जो मातृवंश साइबेरिया के पूर्वोत्तर में मिलते हैं वे मूल अमेरिकी आदिवासी समुदायों में भी मिलते हैं क्योंकि माना जाता है के साइबेरिया के लोग उत्तरी अमेरिका में मनुष्यों की पहली आबादियों के स्रोत थे। इसलिए वैज्ञानिकों को आश्चर्य हुआ के मातृवंश समूह जी मूल अमेरिकी आदिवासियों में कभी नहीं पाया गया है, लेकिन अब सोच यह है के इसकी शुरुआत पूर्वी एशिया में हुई और फिर यह साइबेरिया में फैल गया।

वैज्ञानिकों अनुमान लगाते हैं के जिस स्त्री के साथ इस मातृवंश की शुरुआत हुई वह आज से लगभग ३५,७०० साल पहले पूर्वी एशिया में कहीं रहती थी।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मातृवंश समूह क्यु

[right|150px|thumb|[नया गिनी के बहुत से लोग मातृवंश समूह सी के वंशज होते हैं]]
मनुष्यों की आनुवंशिकी (यानि जॅनॅटिक्स) में **मातृवंश समूह क्यु** या **माइटोकांड्रिया-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप Q** एक मातृवंश समूह है। यह मातृवंश दक्षिणी ओशिआनिया के लोगों में बहुत मिलता है। इसमें नया गिनी और मॅलानिशिया के वासी शामिल हैं और ऑस्ट्रेलिया के आदिवासी भी। नया गिनी के नज़दीक स्थित पूर्वी इण्डोनेशिया के इलाकों में भी यह काफ़ी तादाद में पाया जाता है। इस क्षेत्र से दूर-दराज़ इलाकों में, जैसे की पोलीनेशिया में, भी कुछ लोग इसके वंशज हैं लेकिन काफ़ी संख्या में।

ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह क्यु और मातृवंश समूह क्यु), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मातृवंश समूह ऍन

right|thumb|200px|मानवों के अफ़्रीका से निकलने के बाद, मातृवंश समूह ऍम और ऍन (और उनकी उपशाखाओं) के वंशजों नें एशिया और यूरोप को आबाद किया
मनुष्यों की आनुवंशिकी (यानि जॅनॅटिक्स) में **मातृवंश समूह ऍन** या **माइटोकांड्रिया-[[डी॰एन॰ए॰]] हैपलोग्रुप N** एक मातृवंश समूह है। इस मातृवंश समूह और मातृवंश समूह ऍम ने मानव इतिहास में बहुत बड़ा किरदार अदा किया है क्योंकि अफ़्रीका के बहार जितने भी मानव हैं वे इन दोनों या इनकी उपशाखाओं के वंशज हैं। मातृवंश समूह ऍन और मातृवंश समूह ऍम मातृवंश समूह ऍल३ की दो उपशाखाएँ हैं। माना जाता है के जब मनुष्य अफ़्रीका के अपने जन्मस्थल से पहली बार निकले तो जो महिला या महिलाएँ अफ़्रीका से बाहर निकलीं वे इसी मातृवंश समूह ऍल३ की वंशज थी। मातृवंश समूह ऍन की उपशाखाएँ विश्व भर में मिलती हैं लेकिन उप-सहारा अफ़्रीका में बहुत कम संख्या में मिलती है। वैज्ञानिकों का अंदाज़ा है के अफ़्रीका में जो इस मातृवंश के लोग हैं उनके पूर्वज यूरेशिया से अफ़्रीका आये थे। इसकी मातृवंश समूह ऍन५ उपशाखा ज़्यादातर भारतीय महाद्वीप में ही मिलती है।

अनुमान है के जिस स्त्री से यह मातृवंश शुरू हुआ वह आज से लगभग ७१,००० वर्ष पहले एशिया या पूर्वी अफ़्रीका की निवासी थी।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मातृवंश समूह ऍम
* मातृवंश समूह ऍल३
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मातृवंश समूह ई

[right|150px|thumb|[ताइवान की आदिवासी जनजातियों के लोग अक्सर मातृवंश समूह ई के वंशज होते हैं]]
मनुष्यों की आनुवंशिकी (यानि जॅनॅटिक्स) में **मातृवंश समूह ई** या **माइटोकांड्रिया-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप E** एक मातृवंश समूह है। इस मातृवंश के लोग ज़्यादातर मलेशिया, ताइवान, पापुआ न्यू गिनी, फ़िलीपीन्स और इण्डोनेशिया में मिलते हैं। इसके कुछ वंशज प्रशांत महासागर में स्थित गुआम के द्वीप पर भी मिलते हैं। वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से लगभग ३०,००० साल पहले मलय द्वीपसमूह में कहीं रहती थी। यह दक्षिण पूर्वी एशिया और ऑस्ट्रेलिया के बीच सागर में फैला हुआ बहुत बड़ा द्वीपसमूह है जिसमें इण्डोनेशिया भी आता है। अन्य वैज्ञानिक मानते हैं के इस मातृवंश की शुरुआत ताइवान में हुई।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मातृवंश समूह आई

मनुष्यों की आनुवंशिकी (यानि जॅनॅटिक्स) में **मातृवंश समूह आई** या **माइटोकांड्रिया-[[डी॰एन॰ए॰]] हैपलोग्रुप I** एक मातृवंश समूह है। यह मातृवंश ३% से कम मात्राओं में भारतीय उपमहाद्वीप, मध्य पूर्व और यूरोप में मिलता है। इन इलाकों से बहार यह बहुत की कम मिलता है। मध्य और पूर्वी यूरोप में फैली कारपैथियन पर्वत श्रंखला के इलाकों में इसकी मात्रा ११% है जो की दुनिया में सब से अधिक है। स्कैन्डिनेवियाई देशों में पाए गए पुराने शवों से पता चला है के प्राचीनकाल में इस क्षेत्र में मातृवंश समूह आई के वंशजों की संख्या १३% थी जबकि इन्ही इलाकों में यह संख्या अब २.५% है - इतिहासकारों का अंदाज़ा है के इस का मतलब है के पिछले हज़ार वर्षों में इन इलाकों में बाहार के बहुत से लोग आकर बसे होंगे जो मातृवंश समूह आई के वंशज नहीं हैं। भारतीय उपमहाद्वीप में सिन्धी लोगों में इसकी संख्या ८% के आस-पास देखी गयी है।

अनुमान लगाया जाता है के जिस स्त्री के साथ इस मातृवंश की शुरुआत हुई वह आज से लगभग २६,३०० साल पहले पश्चिमी एशिया की निवासी थी।

ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह आई और मातृवंश समूह आई), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मातृवंश समूह ऍक्स

right|150px|thumb|विश्व में मातृवंश समूह ऍक्स का फैलाव
मनुष्यों की आनुवंशिकी (यानि जॅनॅटिक्स) में **मातृवंश समूह ऍक्स** या **माइटोकांड्रिया-[[डी॰एन॰ए॰]] हैपलोग्रुप X** एक मातृवंश समूह है। यह मातृवंश ज़्यादातर यूरोप, पश्चिमी एशिया और उत्तरी अफ़्रीका में और कुछ मूल अमेरिकी आदिवासी समुदायों में पाया जाता है। यूरोप, मध्य पूर्व और उत्तरी अफ़्रीका की लगभग २% आबादी इस मातृवंश की वंशज है।

वैज्ञानिकों ने अंदाज़ा लगाया है के जिस स्त्री के साथ इस मातृवंश की शुरुआत हुई थी वह आज से ३०,००० साल पहले ईरान-ईराक़ के पास कहीं पश्चिमी एशिया में रहती थी। उनके लिए यह एक पहेली है के यह मातृवंश उत्तरी अमेरिका में कैसे जा पहुंचा जबकि इसकी शुरुआत दूर पश्चिमी एशिया में हुई थी। इसकी सोच अब यह है के इस मातृवंश की वंशज महिलाऐं मध्य एशिया के अल्ताई पर्वत श्रंखला के इलाक़े से होती हुई पहले साइबेरिया और फिर अलास्का के ज़रिये उत्तरी अमेरिका में दाख़िल हुईं। याद रहे के हालांकि मातृवंश बताने वाले माइटोकांड्रिया मर्दों और औरतों दोनों में होतें हैं, संतानों को यह केवल अपनी माताओं से ही मिलते हैं।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मातृवंश समूह वाए

[right|150px|thumb|जापान के [आइनू लोग|आइनू आदिवासियों में से २०% मातृवंश समूह वाए के वंशज हैं]]
मनुष्यों की आनुवंशिकी (यानि जॅनॅटिक्स) में **मातृवंश समूह वाए** या **माइटोकांड्रिया-[[डी॰एन॰ए॰]] हैपलोग्रुप Y** एक मातृवंश समूह है। यह मातृवंश ज़्यादातर पूर्वी एशिया में ही मिलता है, जहां जापान के आइनू आदिवासियों में से २०% और साइबेरिया के पूर्वी तट से कुछ दूरी पर स्थित रूस के शाखालिन द्वीप के निव्ख़ आदिवासियों के ६६% लोग इसके मातृवंशी होते हैं। पश्चिमी इंडोनेसिया के निआस द्वीप के ४०% निवासी भी इसकी वाए२ (Y2) उपशाखा के पाए गए हैं।

वैज्ञानिकों ने अंदाज़ा लगाया है के जिस स्त्री के साथ इस मातृवंश की शुरुआत हुई थी वह आज से ११,००० से ३३,००० साल के अंतराल में कभी पूर्वी एशिया में रहती थी।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह
* निव्ख़ लोग

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
रश्मिचिकित्सा

मनुष्य अपने उत्पत्तिकाल से ही सूर्य की उपासना तथा सूर्यकिरणों का रोगों की चिकित्सा के लिए प्रयोग करता आया है। इन किरणों को वैज्ञानिक रूप में प्रयुक्त करने का श्रेय फिनसन्‌ (Finsen) को है। किरणचिकित्सा में कृत्रिम किरणों (artificial light), विशेषत: कार्बन आर्क (carbon arc) प्रयुक्त करने का सुझाव इन्हीं का है। उसी प्रकार रोलियर (Rollier) ने यक्ष्मा रोग (फुफ्फुस यक्ष्मा दोड़कर) की चिकित्सा में सूर्यकिरण-चिकित्सा (Heliotherapy या फोटोथिरैपी या लाइट थिरैपी) को बहुत लोकप्रिय बनाया। रश्मिचिकित्सा

सूर्यकिरण चिकित्सा से विशिष्ट रोगों में बहुत लाभ होता है। चिकित्सा के समय इन बातों का ध्यान रखना आवश्यक है कि रागी को चिकित्साकाल में न तो अधिक शीत या ऊष्मा में रहना पड़े और न ही सूर्य के प्रखर, चौंधियानेवाले प्रकाश के कारण रोगी के मस्तिष्क में पीड़ा होने लगे। नेत्रों पर गहरा रंगीन चश्मा लगाना, सर को धूप से ढँका रखना, सूर्यकिरण चिकित्सा के समयमान पर उचित नियंत्रण तथा शरीर के खुले भाग के क्षेत्र आदि का ध्यान रखना आवश्यक रहता है। सूर्यरश्मियों के प्रति प्रत्येक राग तथा रोगी की सहनशीलता भिन्न भिन्न होती है। गोरी त्वचावाले व्यक्तियों की अपेक्षा साँवली त्वचावालों में किरण के प्रति सहनशीलता की क्षमता अधिक होती है। श्वेत कुष्ट से पीड़ित व्यक्ति में रश्मियों की त्वचा पर रश्मिचिकित्सा के कारण, प्राय: 6 घंटे में, अतिरक्तिमा (Erythema) उभड़ आती है। इससे अधिक समय तक रश्मिप्रयोग नहीं करना चाहिए, अन्यथा फफोले, या छाले बनने का डर रहता है। धीरे-धीरे त्वचा का रंग ताँबे के वर्ण का हो जाता है, क्योंकि त्वचा में अब विशेष वर्णक (pigment) उतपन्न हो जाते हैं, जो सूर्यकिरणों से होनेवाली हानियों को रोकते हैं। चिकित्सा के दौरान ठंढे देशों में शरीर की उपापचयी क्रिया की गति बढ़ जाती है। सूर्यकिरणों में सब सूक्ष्म तरंग दैर्ध्यवाली किरणें परावैगनी किरणें होती है। ऊष्मा वाली किरणों से रोगी को बचाना चाहिए, तब रोगी को प्रफुल्लता तथा नवजीवन का अनुभव होगा तथा मानसिक क्रिया और शक्ति का विकास होगा। थकान नहीं होने देना चाहिए। सूर्यरश्मि जीवाणुनाशक भी होती है, जिससे त्वचा के रोगों में और दाह में लाभ होता है। ऐसा विश्वास है कि सूर्यकिरण त्वचा में प्रवेश कर रुधिर में मिश्रित होकर, सूर्य की भौतिक ऊर्जा से ऊष्मीय ऊर्जा (thermal energy) में रूपांतरित हो जाती है, जिससे रक्त में परिसंचरण करनेवाले कीटाणुओं, जीवाणुओं, तथा विष का नाश होता है। सूर्यताप से कैल्सियम, फॉस्फोरस तथा लोहे की मात्रा रक्त में बढ़ जाती है।

शल्ययक्ष्मा (surgical tuberculosis), सुखंडी रोग (rickets), दमा आदि रोगों में सूर्यकिरणचिकित्सा द्वारा लाभ होता है। चर्मरोग, विशेषत: सोरियोसिस (psoriasis) के उपशमन में, संतानोत्पादन, तथा अंत: स्रावी ग्रंथियों के उपचार में इससे अच्छा लाभ होता है। उपचार की अपेक्षा उपचार में सहायक के रूप में इसकी उपयोगिता शीघ्रता से बढ़ रही है।

इसका उपयोग द्विध्रुवी विकार (bipolar disorder) में भी किया जाता है।

## इतिहास
आदि काल में चिकित्सा की कोई वैज्ञानिक प्रणाली नहीं थी। तब अपने कष्टों से मुक्ति पाने के लिए लोग सूर्य को हाथ उठाते थे और प्रायः तभी से शुरू हई सूर्य चिकित्सा। 

## सन्दर्भ

श्रेणी:चिकित्सा पद्धति
जायल

**जायल** (Jayal) भारत के राजस्थान राज्य के नागौर ज़िले में स्थित एक बड़ा ग्राम है। यह इसी नाम की तहसील का मुख्यालय भी है।

## विवरण
जायल नागौर से 40 किमी की दूरी पर है। जायल का तवरा गांव मंदिरों के लिए प्रसिद्ध है यहां पर तेजाजी, बिग्गाजी, रामदेव जी, हरिराम जी, शिवजी ,हनुमान जी, कृष्ण जी आदि के सुप्रसिद्ध मंदिर है। शिक्षा क्षेत्र में भी जागरूक है। जायल से 11 किमी की दूरी पर गांव कठौती है जो पुराने मंदिरों व मसजिद के लिए प्रसिद्ध है। यहाँ एक अकबर के जमाने की मसजिद है व माता लिकाषन का मंदिर है। जायल के छापरा गाँव मे हरिराम बाबा का प्रसिद्ध मन्दिर है। इसके अलावा छापरा में एक प्रसिद्ध क्रिकेट मैदान भी है। जायल चुनाव क्षेत्र अनुसुचित जाति के लिए आरक्षित है।

## इन्हें भी देखें
* नागौर ज़िला

## बाहरी कड़ियाँ
* जायल - एक परिचय (हिन्दी चिट्ठा)

## सन्दर्भ

श्रेणी:राजस्थान के गाँव
श्रेणी:नागौर ज़िला
श्रेणी: नागौर ज़िले के गाँव
दिली

**दिली** (अंग्रेजी: Dili, पुर्तगाली: Díli), पूर्वी तिमोर की राजधानी और सबसे बड़ा शहर है। यह छोटे सुंदा द्वीप समूह के सबसे पूर्वी द्वीप, तिमोर, के उत्तरी तट पर स्थित है। दिली पूर्वी तिमोर का सबसे प्रमुख बंदरगाह और व्यावसायिक केंद्र है और लगभग 150,000 लोग यहां रहते हैं। इसके अलावा यहां कोमोरो में, प्रेसीदेंते निकोलाउ लोबाटो अंतर्राष्ट्रीय हवाई अड्डा है जिसका नाम, स्वतंत्रता संग्राम के नेता निकोलाउ लोबाटो के नाम पर रखा है और इस हवाई अड्डे को वाणिज्यिक और सैन्य उड़ानों के लिए प्रयोग किया जाता है। 

श्रेणी:एशिया में राजधानियाँ
श्रेणी:पूर्व तिमोर
मातृवंश समूह आर०

[right|thumb|200px|उत्तरी [पाकिस्तान और अफ़ग़ानिस्तान की कलश जनजाति के अनुमानित २३% लोग मातृवंश समूह आर० के वंशज होते हैं]]
मनुष्यों की आनुवंशिकी (यानि जॅनॅटिक्स) में **मातृवंश समूह आर०** या **माइटोकांड्रिया-[[डी॰एन॰ए॰]] हैपलोग्रुप R0** एक मातृवंश समूह है। इसे पहले **मातृवंश समूह एचवी-पूर्व** या **माइटोकांड्रिया-डी॰एन॰ए॰ हैपलोग्रुप pre-HV** के नाम से जाना जाता था। मातृवंश समूह एचवी इसी से उत्पन्न हुई एक बड़ी उपशाखा है। मातृवंश समूह आर० अरबी प्रायद्वीप पर बहुत देखा जाता है, जहाँ के यमन राष्ट्र के सुक़तरा द्वीप के ५०,००० निवासियों में से ३८% इसके वंशज हैं। भारतीय उपमहाद्वीप में यह उत्तरी पाकिस्तान और अफ़ग़ानिस्तान की कलश जनजाति के २३% लोगों में पाया गया है। इसके अलावा इसके वंशज हलकी मात्रा में उत्तरी अफ़्रीका, अफ़्रीका के सींग, अनातोलिया, ईरान और इर्द-गिर्द के इलाक़ों में भी मिलते हैं।

अनुमान है के जिस स्त्री से यह मातृवंश शुरू हुआ वह आज से लगभग २३,६०० से ५४,९०० वर्ष पहले एशिया की निवासी थी। यह मातृवंश स्वयं मातृवंश समूह आर से उत्पन्न हुई एक शाखा है।

ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह आर और मातृवंश समूह आर), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मातृवंश समूह एचवी

right|thumb|200px|कॉकस क्षेत्र के लोग अक्सर मातृवंश समूह एचवी के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह एचवी** या **माइटोकांड्रिया-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप HV** एक मातृवंश समूह है। मातृवंश समूह एच और मातृवंश समूह वी इसी से उत्पन्न हुई बड़ी उपशाखाएँ हैं। मातृवंश समूह एचवी मध्य पूर्व, दक्षिण रूस के कॉकस क्षेत्र, ईरान और अनातोलिया में काफ़ी लोगों में पाया जाता है। इसके अलावा इसके वंशज हलकी मात्रा में भारत और इर्द-गिर्द के इलाक़ों में और दक्षिण यूरोप के कुछ क्षेत्रों में भी मिलते हैं।

अनुमान है के जिस स्त्री से यह मातृवंश शुरू हुआ वह आज से लगभग २५,००० से ३०,००० वर्ष पहले मध्य पूर्व या कॉकस क्षेत्र की निवासी थी। यह मातृवंश स्वयं मातृवंश समूह आर० से उत्पन्न हुई एक शाखा है।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
रत्नत्रय

**रत्नत्रय** का प्रयोग जैन ग्रन्थों में सम्यक् दर्शन, सम्यक् ज्ञान और सम्यक् चरित्र को एक साथ कहने के लिए किया गया है। 'सत्‌', 'सम्यक्‌', 'समीचीन', 'बीतकलक', 'निर्दोष' आदि शब्द प्राय: एक से अर्थ या भाव रखते हैं। दर्शन या दृष्टि का संबंध होता है श्रद्धा से; ज्ञान का संबंध होता है विद्या, बोध या जानकारी से; चरित्र अथवा वृत्ति का संबंध होता है आचरण से। 

सम्यग्दर्शन, सम्यग्ज्ञान तथा सम्यक्‌ चरित्र जीवात्मा के धर्म के त्रिकालबाधित लक्षण हैं। इन्हें ही **रत्नत्रय** (समीचीन धर्मशास्त्र, कारिका 13; स्वयंभूस्तोत्र, कारिका 84) तथा 'योग' (योगशास्त्र, प्र। प्रकाश, सूत्र-15) कहते हैं। चूँकि इनसे मोक्ष की प्राप्ति होती है (पुरुषार्थ सिद्धयुपाय -217-221), अत: 'मोक्षमार्ग', 'सन्मार्ग', 'शुद्धमार्ग', 'शिवमार्ग', 'निर्वाण मार्ग', 'नि:श्रेयसमार्ग' आदि भी इनके नाम दिए गए हैं।

श्रेणी:जैन धर्म
श्रेणी:जैन दर्शन
प्यार मोहब्बत (1966 फ़िल्म)

***प्यार मोहब्बत*** सुमित मुखर्जी द्वारा निर्देशित और निर्मित बॉलीवुड की हिन्दी फ़िल्म है जिसमें देवानन्द और सायरा बानो मुख्य अभिनय कलाकार थे।

## सन्दर्भ

## बाहरी कड़ियाँ
*

श्रेणी:फ़िल्म
मातृवंश समूह जे

[right|150px|thumb|[मध्य पूर्व के क़रीब १२% लोग मातृवंश समूह जे के वंशज होते हैं]]
मनुष्यों की आनुवंशिकी (यानि जॅनॅटिक्स) में **मातृवंश समूह जे** या **माइटोकांड्रिया-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप J** एक मातृवंश समूह है। मध्य पूर्व के १२% लोग, यूरोप के ११% लोग, कॉकस क्षेत्र के ८% लोग और उत्तरी अफ़्रीका के ६% लोग इस मातृवंश के वंशज पाए गए हैं। भारतीय उपमहाद्वीप में पाकिस्तान में यह ५% लोगों में पाया गया है और उत्तरी पाकिस्तान और अफ़ग़ानिस्तान की कलश जनजाति के ९% लोगों में।

वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से क़रीब ४५,००० साल पहले पश्चिमी एशिया में कहीं रहती थी। ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह जे और मातृवंश समूह जे), लेकिन यह महज़ एक इत्तेफ़ाक है - इनका आपस में कोई सम्बन्ध नहीं है।

यह पाया गया है कुछ मातृवंश समूह जे की उपशाखाओं में माइटोकांड्रिया के डी॰एन॰ए॰ में ऐसे उत्परिवर्तन (या म्युटेशन) मौजूद हैं जिनसे नौजवान आदमियों में "लॅबॅर की ऑप्टिक हॅरॅडिटरी न्यूरोपैथी" नाम की बिमारी की सम्भावनाएँ ज़्यादा होती हैं, जिसमें नज़र का केन्द्रीय अंधापन हो जाता है (यानि जहाँ सीधे देख रहें हो वो चीज़ नज़र नहीं आती लेकिन इर्द-गिर्द की चीजें नज़र आती हैं)।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मातृवंश समूह टी

[right|150px|thumb|[आयरलैण्ड|आयरलैंड के बहुत से लोग मातृवंश समूह टी के वंशज होते हैं]]
मनुष्यों की आनुवंशिकी (यानि जॅनॅटिक्स) में **मातृवंश समूह टी** या **माइटोकांड्रिया-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप T** एक मातृवंश समूह है। भारतीय उपमहाद्वीप के उत्तर-पश्चिम के लोग और मध्य पूर्व और यूरोप के लोग अक्सर इसके वंशज होते हैं। यूरोप के १०% से थोड़े कम लोग इसके वंशज पाए गए हैं, लेकिन आयरलैंड में यह संख्या अधिक है।

वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से क़रीब १०,००० से १२,००० साल पहले इराक़, तुर्की, सीरिया या उन्ही के आस-पास कहीं रहती थी।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup), "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) और "उत्परिवर्तन" को "म्युटेशन" (mutation) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मातृवंश समूह एच

right|150px|thumb|लगभग १०% पंजाबी लोग मातृवंश समूह एच के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह एच** या **माइटोकांड्रिया-[[डी॰एन॰ए॰]] हैपलोग्रुप H** एक मातृवंश समूह है। यूरोप में यह सब से अधिक पाया जाने वाले मातृवंश है। यूरोप के ५०%, मध्य पूर्व और कॉकस के २०%, ईरान के १७% और पाकिस्तान, उत्तर भारत और मध्य एशिया के १०% से ज़रा कम लोग इस मातृवंश के वंशज हैं। फ़ारस की खाड़ी के इर्द-गिर्द के इलाक़ों में भी १०% से ज़रा कम लोग इसके वंशज हैं।

वैज्ञानिकों की मान्यता है के जिस स्त्री के साथ इस मातृवंश की शुरुआत हुई वह आज से क़रीब २५,००० से ३०,००० साल पहले मध्य पूर्व में कहीं रहती थी।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup), "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) और "उत्परिवर्तन" को "म्युटेशन" (mutation) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मातृवंश समूह पी

right|150px|thumb|ऑस्ट्रेलिया के आदिवासी समुदायों में बहुत से लोग मातृवंश समूह पी के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह पी** या **माइटोकांड्रिया-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप P** एक मातृवंश समूह है। यह ज़्यादातर ओशिआनिया के लोगों में मिलता है, जिसमें ऑस्ट्रेलियाई आदिवासी और पापुआ और मेलानिशिया के लोग शामिल हैं।

वैज्ञानिकों ने अंदाज़ा लगाया है के जिस स्त्री के साथ मातृवंश समूह पी शुरू हुआ वह आज से लगभग ५०,००० वर्ष पूर्व जीवित थी।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मातृवंश समूह जेटी-पूर्व

right|thumb|200px|आज के विश्व में मातृवंश समूह जेटी-पूर्व में कोई नहीं, लेकिन इसके उपशाखाओं के वंशज बहुत हैं
मनुष्यों की आनुवंशिकी (यानि जॅनॅटिक्स) में **मातृवंश समूह जेटी-पूर्व** या **माइटोकांड्रिया-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप pre-JT** एक मातृवंश समूह है। मातृवंश समूह जेटी इसी से उत्पन्न हुआ था। वैज्ञानिकों नें अनुसन्धान करने पर पाया है के कभी सीधे जेटी-पूर्व मातृवंश के लोग दुनिया में ज़रूर रहे होंगे, लेकिन आज की दुनिया में यह लोग नहीं पाए जाते। इस मातृवंश को पहले "आर२'जेटी" (R2'JT) कहा जाता था।

अनुमान है के जिस स्त्री से यह मातृवंश शुरू हुआ वह आज से लगभग ४२,६०० से ६७,१०० वर्ष पहले जीवित थी।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मॅलानिशिया

right|150px|thumb|मॅलानिशिया का सांस्कृतिक क्षेत्र
**मॅलानिशिया** ओशिआनिया का एक उपक्षेत्र है जो प्रशांत महासागर के पश्चिमी भाग से लेकर आराफ़ूरा सागर तक और फिर पूर्व में फ़िजी तक का इलाक़ा है। इसमें ऑस्ट्रेलिया के उत्तर और उत्तर-पूर्व के कई द्वीप शामिल हैं, जैसे के नया गिनी, फ़िजी, सोलोमन द्वीपसमूह, वानुअतु, वग़ैराह।

## नाम की उत्पत्ति
"मॅलानिशिया" का नाम यूनानी भाषा के दो शब्दों को जोड़ने से आता है - "मेलास" (μέλας) यानि "काला" और "निसोस" (νῆσος) यानि "द्वीप"। इसलिए "मॅलानिशिया" के नाम का मतलब "काले द्वीप" है, जो इन द्वीपों पर रहने वाली मानव जातियों की काली त्वचा की तरफ़ एक इशारा है। यह नाम फ़्रांसिसी नौसैनिक नेता और खोजक झ़ूल द्युमाँ दूरवीय (Jules Dumont d'Urville) ने १८३२ में पोलिनिशिया और इस क्षेत्र में अंतर बताने के लिए गढ़ा था क्योंकि इन दोनों इलाक़ों के लोग पड़ौसी तो हैं लेकिन इनकी जातियां एक-दुसरे से कुछ भिन्न हैं।

## लोग

150px|thumb|नया गिनी के एक पुरुष का १९०४ में खेंचा गया चित्र
इतिहासकारों का मानना है के मॅलानिशिया के मूल निवासी आधुनिक युग में पापुई भाषाओं को बोलने वाले लोगों के पूर्वज थे। यह मूल मॅलानिशियाई लोग कई द्वीपों पर फैले हुए थे जिसमें सोलोमोन द्वीप समूह भी शामिल था। आज से लगभग ४००० साल पूर्व इन मूल निवासियों का ऑस्ट्रोनेशियाई लोगों के साथ सम्पर्क हुआ। माना जाता है के यह पहला सम्पर्क नया गिनी के उत्तरी तट पर या उस से उत्तर के कुछ द्वीपों पर हुआ। इसके बाद मॅलानिशिया की भाषा, संस्कृति और जाती में कुछ ऑस्ट्रोनेशियाई मिश्रण भी हुआ जो आज के मॅलानिशियाई लोगों में देखा जाता है।

## इन्हें भी देखें
* मॅलानिशियाई लोग
* नया गिनी
* फ़िजी
* सोलोमन द्वीपसमूह
* वानुअतु

## सन्दर्भ

श्रेणी:प्रशान्त महासागर के द्वीप
श्रेणी:हिन्दी विकि डीवीडी परियोजना
श्रेणी:ओशिआनिया के क्षेत्र
*
गिरौदपुरी

**गिरौदपुरी** (Girodpuri) या **गिरोधपुरी** (Girodhpuri) भारत के छत्तीसगढ़ राज्य के बलौदा बाज़ार ज़िले में स्थित एक गाँव है।

## जैतस्तम्भ
गिरौदपुरी में सतनामीयों के गुरु बाबा घासीदास का जन्म स्थल है। यहाँ साल में दो बार - दिसम्बर और मार्च - में मेला होता है। यहाँ बहुत ऊँचा जैतखम्ब का निर्माण किया गया है। प्राकृतिक सौन्दर्य छातापहाड़ आदि दर्शनीय है।

## इन्हें भी देखें
* बलौदा बाज़ार ज़िला

## सन्दर्भ

श्रेणी:बलौदा बाज़ार ज़िला
श्रेणी:छत्तीसगढ़ के गाँव
श्रेणी:बलौदा बाज़ार ज़िले के गाँव
काकेशस पर्वत शृंखला

thumb|300px|अंतरिक्ष से कॉकस hii पर्वतों का दृश्य - बर्फ़-ढके महाकॉकस की शृंखला उत्तर-पश्चिम में कृष्ण सागर से चलकर दक्षिण-पूर्व में कैस्पियन सागर तक पहुँचती साफ़ नज़र आ रही है।
**काकेशस पर्वत शृंखला** यूरोप और एशिया की सीमा पर स्थित, इसकी ऊंचाई 5642 मीटर है और कृष्ण सागर और कैस्पियन सागर के दरमियान के कॉकस क्षेत्र की एक नदी है, जिसमें यूरोप का सब से ऊंचा पहाड़, एल्ब्रुस पर्वत, भी शामिल है। कॉकस पर्वतों के दो मुख्य भाग हैं - महाकॉकस पर्वत शृंखला और हीनकॉकस पर्वत शृंखला। महाकॉकस पर्वत कृष्ण सागर के उत्तरपूर्वी छोर पर बसे रूस के सोची शहर से शुरू होकर पूर्व के ओर कैस्पियन सागर पर बसी अज़रबैजान की राजधानी बाकू तक पहुँचते हैं। हीनकॉकस इनके दक्षिण में १०० किमी की दूरी पर साथ-साथ चलते हैं। जॉर्जिया की मेसख़ेती पर्वत शृंखला हीनकॉकस का ही एक हिस्सा हैं।

## अन्य भाषाओँ में
* रूसी में इसे कवकाज़्स्की गोरयि (Кавказские горы) कहा जाता है।
* आर्मीनियाई भाषा में इसे कॉवकस्यान लेरनेर (Կովկասյան լեռներ) कहा जाता है।
* जॉर्जियाई भाषा में इसे (კავკასიონი) कहा जाता है।
* अज़ेरी भाषा में इसे क़ाफ़क़ाज़ दाग़लारी (Qafqaz dağları) कहा जाता है।

## भूवैज्ञानिक जानकारी
महान काकेशस पर्वत शृंखला प्लेट विवर्तनिकी से बनी, जब दक्षिण की ओर से आया अरबी प्लेट उत्तर में टिके हुए यूरेशियाई प्लेट से जा टकराया। यह टकराव लाखों सालों से चल रहा है और अभी भी जारी है, जिस वजह से इस क्षेत्र में ज़ोर के भूकंप समय-समय पर होते रहते हैं। हीन काकेशस पर्वत श्रेणियों की कहानी इस से थोड़ी अलग है - इनमें से बहुत से पर्वत ज्वालामुखियों की वजह से बने हैं। जॉर्जिया में एक जावाख़ेती पठार नाम का पठार है जो इन ज्वालामुखियों और उनके युगों पहले उगले हुए लावा जमने से बना है।

इस पूरे इलाक़े में ज़मीन के नीचे बहुत पेट्रोल और गैस जमा है, ख़ासकर इसके कैस्पियन सागर के पास वाले क्षेत्र में।

## इन्हें भी देखिये
* एल्ब्रुस पर्वत
* कॉकस

## सन्दर्भ


शृंखला, कॉकस पर्वत
शृंखला, कॉकस पर्वत
श्रेणी:रूस की पर्वतमालाएँ
श्रेणी:अज़रबैजान की पर्वतमालाएँ
श्रेणी:जॉर्जिया की पर्वतमालाएँ
श्रेणी:आर्मेनिया की पर्वतमालाएँ
श्रेणी:तुर्की की पर्वतमालाएँ
शृंखला, कॉकस पर्वत
शृंखला, कॉकस पर्वत
श्रेणी:यूरोप की पर्वतमालाएँ
एल्ब्रुस पर्वत

thumb|300px|एल्ब्रुस पर्वत, जिसके दोनों पश्चिमी और पूर्वी शिखर नज़र आ रहे हैं
**एल्ब्रुस पर्वत** एक सुप्त ज्वालामुखी है जो कॉकस क्षेत्र की कॉकस पर्वत शृंखला में स्थित है। इसके दो शिखर हैं - पश्चिमी शिखर ५,६४२ मीटर (१८,५१० फ़ुट) ऊंचा है और पूर्वी शिखर उस से ज़रा कम ५,६२१ मीटर (१८,४४२ फ़ुट) ऊंचा है। यूरोप और एशिया की सीमा कॉकस के इलाक़े से गुज़रती है और इस बात पर विवाद है के एल्ब्रुस यूरोप में है या एशिया में। अगर इसको यूरोप में माना जाए, तो यह यूरोप का सबसे ऊंचा पर्वत है। एल्ब्रुस रूस के काराचाए-चरकस्सिया क्षेत्र में स्थित है और जॉर्जिया की सीमा के काफ़ी नज़दीक है।

## नाम का स्रोत
एल्ब्रुस का नाम इसके प्राचीन नाम "अल बुर्ज़" में शब्दांश स्थानांतरण होने से बना है। ईरान की अवस्ताई भाषा की ऐतिहासिक कथाओं में एक "हरा बरज़ाइती" नाम का काल्पनिक पर्वत हुआ करता था जिसके इर्द-गिर्द ब्रह्माण्ड के सारे तारे और ग्रह परिक्रमा करते हैं। कुछ ईरानी विद्वानों का कहना है के शायद यही "अल बुर्ज़" के नाम की प्रेरणा हो। "बरज़ाइती" शब्द प्राचीन अवस्ताई के "बरज़न्त" शब्द का एक स्त्रीलिंग रूप है, जिसका अर्थ है "ऊंचा"। आधुनिक फ़ारसी में "बरज़न्त" बदल कर "बुलन्द" (بلند) हो गया है, जो कि हिन्दी में भी प्रयोग होता है। क्योंकि संस्कृत और अवस्ताई दोनों हिन्द यूरोपीय भाषा परिवार की भाषाएँ होने के नाते आपस में रिश्ता रखती हैं, इसलिए "बरज़न्त" का संस्कृत में भी एक मिलता-जुलता सजातीय शब्द है - "बृहत्", जो हिन्दी में बदल कर "बहुत" हो गया है।

## अन्य भाषाओँ में नाम
* काराचाए-बल्कार भाषा में "मिन्गी ताउ" (Минги-Тау) - जिसका मतलब है "सनातन पर्वत" या "हज़ार पर्वत"
* कुछ तुर्की भाषाओँ में "जिन्न पादिशाह" (Джин-падишах) - जिसका मतलब है "जिन्नों का बादशाह"
* कुछ अन्य तुर्की भाषाओँ में "यल्बुज़" (Ялбуз) - जिसका मतलब है "बर्फ़ के केश"
* जॉर्जियाई भाषा में "लालबुज़ी" (იალბუზი)
* चरकस्सी भाषा में ओशख़ामख़ुआ (Ошхамахуэ) - जिसका मतलब है "ख़ुशी का पहाड़"

## भौगोलिक स्थिति
एल्ब्रुस कॉकस पर्वत शृंखला की महाकॉकस श्रंखला से क़रीब २० किमी (१२ मील) उत्तर में है और किस्लोवोद्स्क नाम के रूसी शहर से दक्षिण-पश्चिम में क़रीब ६५ किमी की दूरी पर। इसके ऊपर एक बर्फ़ की ओढ़नी हमेशा जमी रहती है, जिस से २२ हिमानियाँ नीचे की ओर बर्फ़ का मुसलसल बहाव चालू रखती हैं। इन हिमानियों से इस क्षेत्र की कुछ मुख्य नदियाँ - बक्सान नदी, कुबान नदी और मलका नदी - जन्म लेती हैं। हालांकि एल्ब्रुस को एक मृत ज्वालामुखी माना जाता है, वैज्ञानिकों का कहना है के इसके नीचे एक बहुत ही बड़ा और गहरा मैग्मा (पिघले पत्थर और अन्य पदार्थ) का भण्डार है।

## इन्हें भी देखें
* कॉकस पर्वत शृंखला

## सन्दर्भ

श्रेणी:रूस के पर्वत
श्रेणी:यूरोप के ज्वालामुखी
श्रेणी:हिन्दी विकि डीवीडी परियोजना
श्रेणी:कॉकस
श्रेणी:पाँच हज़ारी
श्रेणी:सप्तचोटी
दाग़िस्तान

thumb|300px|दाग़िस्तान का नक़्शा
**दाग़िस्तान** (रूसी: Респу́блика Дагеста́н, रिसपुबलीका दागेस्तान) उत्तरी कॉकस क्षेत्र में स्थित रूस का एक राज्य है। भाषा और जाती के नज़रिए से इस प्रदेश में बहुत विविधता है। यहाँ ज़्यादातर कॉकसी, अल्ताई और ईरानी भाषाएँ बोली जाती हैं। यहाँ की सब से बड़ी जातियाँ अवर, दरगिन, कुमिक, लज़गी और लाक हैं। हालांकि यहाँ के केवल ४। ७% लोग रूसी हैं, फिर भी रूसी यहाँ की राजभाषा है। समय-समय पर इस इलाक़े में समुदायों के बीच तनाव का वातावरण और झड़पें होती रहती हैं और आतंकवाद के भी हादसे होते रहते हैं।

इसका सरकारी नाम "दाग़िस्तान गणराज्य" है। गणराज्य, रूस के अवरोही क्रम में दूसरे स्तर के विभाग होते हैं। दाग़िस्तान की राजधानी मख़ाचक़ला है।

## भूगोल
thumb|300px|देरबेंत क़िले का दरवाज़ा
दाग़िस्तान का क्षेत्रफल ५०,३०० वर्ग किमी (१९,४०० वर्ग मील) है, जो की भारत के पंजाब राज्य के लगभग बराबर है।

## लोग
२००२ में दाग़िस्तान की आबादी २,५७६,५३१ थी, जिसमें से ४२.८% लोग शहरी क्षेत्रों में और ५७.२% ग्रामीण इलाकों में रहते थे। भिन्न जातियों के जनसँख्या आंकड़े बीते वर्षों के साथ बदलते गए हैं और कुछ इस प्रकार हैं (दाग़िस्तान की अंदरूनी जातियों के नाम मोटे अक्षरों में हैं, जबकि बाहर से आई जातियों के नाम हलके अक्षरों में हैं) -

## इन्हें भी देखें
* कॉकस
* रूस के गणतंत्र
* रूस

## सन्दर्भ

श्रेणी:कॉकस
श्रेणी:रूस
श्रेणी:रूस के प्रशासनिक विभाग
श्रेणी:हिन्दी विकि डीवीडी परियोजना
एनिमल फेस-ऑफ

**''एनिमल फेस-ऑफ'' ** एक टेलीविजन कार्यक्रम है जिसका प्रसारण डिस्कवरी चैनल और एनिमल प्लैनेट में किया गया।

इस कार्यक्रम के केंद्र में दो पशुओं के बीच एक परिकल्पित लड़ाई है जो कि संभवतः जंगली हो सकते हैं, या कुछ मामलों में इनकी वैज्ञानिकों द्वारा एक दूसरे से तुलना की जाती है। CGI प्रतिकृतियां और मॉडल, जानवरों के बारे में डेटा संग्रहित करते हैं (जैसे शक्ति, काटने का बल आदि के रूप में) फिर, एक आभासी क्षेत्र में, एक संक्षिप्त कंप्यूटर एनिमेटेड लड़ाई दृश्य को दिखाया जाता है।
चूंकि इसे कृत्रिम रूप से किया जाता है, इसलिए परिणाम भिन्न हो सकते हैं।
*एनिमल फेस-ऑफ* का प्रत्येक प्रकरण एक घंटे का होता है, 12 प्रकरण के अपवाद के साथ जो कि 2 घंटे का होता है (विज्ञापनों के सहित).

## प्रकरण की सूची

## समग्र रिकार्ड
### प्रजातियों द्वारा
* **क्रोकोडिलियंस** : *1 जीत (नील मगरमच्छ) / 2हार (खारे पानी मगरमच्छ और अमेरिकी मगरमच्छ)* 
* **बड़ी बिल्ली:** *1 जीत (एशियाई शेर) / 7 हार (साइबेरियाई बाघ, शेर अफ्रीकी, जगुआर, तेंदुआ, बंगाल टाइगर, [[लिंक्स|बनबिलाव]] कौगर)* 
* **[[हाँगर|शार्क]]:** *1 जीत (ग्रेट व्हाइट शार्क) / 1 हार (बुल शार्क)* 
* **भालू** : *2 जीत (काला भालू और* **' 
भूरा भालू) / 1 हार (ध्रुवीय भालू)**' 
* **कैनाइन** *2 घाटा /(ग्रे भेड़िया, भेड़िया पैक)* 

### आकार से
* छोटे जानवर दो बार जीत: काले भालू मगरमच्छ, शेर, बाघ को हराता है।

## डीवीडी
एनिमल फेस-ऑफ प्रत्येक प्रकरण के अपने डीवीडी हैं।
## इन्हें भी देखें
* जुरासिक फाइट क्लब
* बाघ बनाम शेर
* डेडलिएस्ट योद्धा

## सन्दर्भ

श्रेणी:जानवरों के बारे में टेलीविजन श्रृंखला
श्रेणी:अमेरिकी वृत्तचित्र टीवी श्रृंखला
श्रेणी:डिस्कवरी चैनल शॉ
श्रेणी:एनिमल प्लैनेट शॉ
श्रेणी:2004 में अमेरिकी टेलीविज़न श्रृंखला का प्रथम प्रदर्शन
श्रेणी:2004 अमेरिकी टीवी श्रृंखला का अंत
प्रशांति निलयम

thumb|450px|right|प्रशांति निलयम, पुट्टपर्थी, आन्ध्र प्रदेश
**प्रशांति निलयम** ( - समुद्र तल से 800 मीटर (2624 फीट) की ऊँचाई पर स्थित), सत्य साईं बाबा द्वारा स्थापित मुख्य आश्रम का नाम है। प्रशांति निलयम, आन्ध्र प्रदेश के अनंतपुर जिले के पुट्टपर्थी, नामक एक छोटे से गांव जहां पर श्री सत्य साईं बाबा का जन्म हुआ था, में स्थित है। 

प्रशांति निलयम, का सरल भाषा में अर्थ " उच्चतम शांति का धाम" है। सत्य साईं बाबा इस आश्रम में अपने हजारों भक्तों को दैनिक रूप से अपने दर्शन दिया करते थे। सत्य साई बाबा आमतौर पर जून की शुरुआत से लेकर अगले वर्ष मार्च तक प्रशांति निलयम में उपस्थित रहते थे। 
 

## बाहरी कड़ियाँ
श्रेणी:आश्रम
श्रेणी:पुट्टपर्थी
श्रेणी:आन्ध्र प्रदेश में पर्यटन आकर्षण
वनस्पति तेल

200px|right|thumb|वनस्पति तेल
200px|right|thumb|जैतून का तेल
**वनस्पति तेल** (Vegetable oils) लिपिड (liqid) पदार्थ हैं जो पेड़-पौधों से प्राप्त होते हैं।

## इन्हें भी देखें
*खाद्य तेल
*हाइड्रोजनीकरण

## बाहरी कड़ियाँ
* 
* 
* 

श्रेणी:वनस्पति तेल
श्रेणी:तेल
चरकसी भाषा

कॉकस क्षेत्र के चरकस लोगों की कई भाषाओँ को **चरकसी भाषा** या **चरकस्सी भाषा** कहा जाता है -
* पश्चिमी चरकसी भाषा, जिसे अदिगेय भाषा कहते हैं
* पूर्वी चरकसी भाषा, जिसे कबरदीन भाषा कहते हैं
* अदिगेय और कबरदीन की पूर्वज आदि चरकसी भाषा
* कॉकस के पश्चिमोत्तर क्षेत्र की कोई भाषा

श्रेणी:भाषाएँ
श्रेणी:कॉकस
श्रेणी:हिन्दी विकि डीवीडी परियोजना
जैतून का तेल

जैतून का तेल सर्वाधिक स्वास्थ्यवर्धक खाद्य तेल है। इस तेल के उपयोग से हृदय रोग और मधुमेह जैसी बीमारियों से रक्षा हो सकती है। इस तेल के नियमित उपयोग से इन दोनों बीमारियों के अलावा कई और बीमारियों से लड़ने में भी मदद मिलती है।

जैतून के तेल में फैटी एसिड की पर्याप्त मात्रा होती है जो हृदय रोग के खतरों को कम करती है। मधुमेह रोगियों के लिए यह काफी लाभदायक है। शरीर में शुगर की मात्रा को संतुलित बनाए रखने में इसकी खास भूमिका है।

विशेषज्ञों के मुताबिक भूमध्य सागरीय देशों में हृदय रोगियों और मधुमेह रोगियों की कम तादाद होने की प्रमुख वजह यह है कि जैतून का तेल वहाँ नियमित खाद्य तेल के तौर पर इस्तेमाल किया जाता है। अन्य देशों की तुलना में इन देशों के लोगों की औसत उम्र भी अधिक होती है।

मैक्सहार्ट एंड वास्क्यूलर इंस्टीट्यूट के वरिष्ठ हृदय रोग विशेषज्ञ ने कहा कि बाजार में कोई भी ऐसा तेल नहीं है जो हृदय के लिए सौ फीसदी उपयुक्त हो, लेकिन इनमें जैतून का तेल सबसे अच्छा है।

जैतून के तेल में संतृप्त वसा की मात्रा कम होती है जिससे शरीर में कॉलेस्टेरोल की मात्रा को भी संतुलित बनाए रखने में मदद मिलती है। इससे हृदयाघात का खतरा काफी कम हो जाता है। जैतून के तेल में एंटी-ऑक्सीडेंट की मात्रा भी काफी होती है। इसमें विटामिpamneन ए, डी, ई, के और बी-कैरोटिन की मात्रा अधिक होती है। इससे कैंसर से लड़ने में आसानी होती है।
150px|right|thumb| जैतून का तेल (इटली से) 

**जैतून का तेल** (Olive oil) जैतून के फलों से प्राप्त किया जाता है। यह खाना पकाने में, सौंदर्य प्रसाधन के लिये, दवाओं के निर्माण में, साबुन निर्माण में तथा पारम्परिक दीपों को जलाने के लिये तेल के रूप में प्रयुक्त होता है। जैतून का तेल लगभग पूरे विश्व में प्रयुक्त होता है किन्तु भूमध्य सागरीय क्षेत्रों में इसका प्रयोग अधिक होता है।

## बाहरी कड़ियाँ
* An Academic Olive Oil Overview
* जैतून का तेल 

श्रेणी:वनस्पति तेल
श्रेणी:खाद्य तेल
लाल हिरण

thumb|right|डेनमार्क का एक नर लाल हिरण
**लाल हिरण** या **मराल**, जिसका वैज्ञानिक नाम "सॅर्वस ऍलाफस" (Cervus elaphus) है, हिरणों की एक जाती है, जिसके हिरण आकर में सबसे बड़े माने जाते हैं। यह हिरण यूरोप, कॉकस पर्वत श्रंखला, अनातोलिया, मध्य पूर्व और मध्य एशिया में पाए जाते हैं। भारत में इसकी एक कश्मीरी हंगुल नाम की जाती पायी जाती है। उत्तर अफ़्रीका में मोरक्को और ट्यूनिशिया के एटलस पर्वत में भी यह पाए जाते हैं। दुनिया के कई हिस्सों में लाल हिरणों का मांस खाया जाता है।

## इन्हें भी देखें
* कश्मीरी हंगुल

श्रेणी:पशु
श्रेणी:हिरण
श्रेणी:वन्य प्राणी
श्रेणी:हिन्दी विकि डीवीडी परियोजना
कश्मीरी हंगुल

thumb|right|कश्मीरी हंगुल
**हंगुल** एक उत्तर भारत और पाकिस्तान, ख़ासकर कश्मीर, में पायी जाने वाली लाल हिरण की नस्ल है। यह जम्मू और कश्मीर का राज्य पशु है। हंगुल का वैज्ञानिक नाम "सॅर्वस ऍलाफस हंगलु" (Cervus elaphus hanglu) है।इसकी स्थापना सन 1970 में हुई।।

## हुलिया
हंगुल का रंग ख़ाकी होता है, लेकिन उसके बालों में हल्का छित्तरापन भी दिखता है। उसका पीछे का हिस्सा ज़रा हल्के भूरे रंग का होता है और पिछली टांगों का ऊपरी हिस्सा अन्दर से सफ़ेद से रंग का होता है। उसकी दुम का ऊपरी हिस्सा काले रंग का होता है। हंगुल के दोनों सींगों में पाँच-पाँच कांटे (उपसींग) होते हैं। इनमें से दो कांटे सींग के निचले हिस्से में माथे के पास होते हैं और तीन, सींग के ऊपरी भाग में। सींग बाहर की तरफ जाकर, फिर अन्दर की ओर घूमा हुआ होता है।

## फैलाव
हंगुल हिमालय की ऊँची पहाड़ियों, जंगलों और वादियों में मिलता है। इसका वास कश्मीर और हिमाचल प्रदेश के चम्बा ज़िले में है। यह अक्सर २ से लेकर १८ हिरणों के झुण्ड में रहते हैं। कश्मीर में यह मुख्यतः दाचीगाम राष्ट्रीय उद्यान में मिलते हैं।

## हंगुल को ख़तरा
बीसवीं सदी के आरम्भ में हंगुलों की अनुमानित संख्या ५,००० थी। जिन वनों में इनका वास है, विकास और मानव आबादी में बढ़ौतरी के साथ उनका धीरे-धीरे नाश होता गया। ग़ैर-क़ानूनी शिकार से भी इन्हें बहुत हानि पहुँची है। १९७० तक इनकी संख्या में भारी कमी हुई और केवल १५० जीवित हंगुल बचे थे। जम्मू और कश्मीर की सरकार ने विश्व वन्य-जीव निधि (वर्ल्ड वाइल्डलाइफ़ फण्ड) जैसे अंतर्राष्ट्रीय संगठनों के साथ मिलकर इन्हें बचाने की एक योजना बनाई जो आगे चलकर "प्रोजेक्ट हंगुल" के नाम से मशहूर हुई। १९८० तक इनकी संख्या में थोड़ा इज़ाफ़ा हुआ और यह दुगनी से अधिक बढ़कर ३४० हो गयी। दुर्भाग्य से २००८ तक यह फिर से घट कर १६० हो चुकी थी। कुछ जीव-वैज्ञानिकों का कहना है कि वनों में इनको सुरक्षित करने के साथ-साथ हंगुलों का पोषण, चिड़ियाघरों की क़ैद में भी करना चाहिए ताकि इनकी आबादी जैसे-तैसे बढ़ाई जा सके।

लाल हिरण ज़्यादातर यूरोप और अन्य ठन्डे इलाक़ों में ही मिलने वाले जानवर होते हैं। भारतीय उपमहाद्वीप में हंगुल, लाल हिरण की आख़िरी बची हुई नस्ल है।

## इन्हें भी देखें
* लाल हिरण
* कैस्पियन मराल

## सन्दर्भ

श्रेणी:हिरण
श्रेणी:हिन्दी विकि डीवीडी परियोजना
श्रेणी:जम्मू और कश्मीर के प्राणी
श्रेणी:हिमाचल प्रदेश के प्राणी
अल्ताई पर्वत शृंखला

thumb|right|300px|अल्ताई पर्वत शृंखला का नक़्शा
**अल्ताई पर्वत शृंखला** मध्य एशिया की एक बड़ी पर्वत शृंखला है जो उस क्षेत्र से गुज़रती है जहाँ रूस, चीन, कज़ाख़िस्तान और मंगोलिया मिलते हैं। मध्य एशिया की दो महत्वपूर्ण नदियाँ- इरतिश और ओब - इन्ही पहाड़ों से शुरू होती हैं। अल्ताई पर्वत क्षेत्र को ही तुर्की भाषा परिवार और भाषावैज्ञानिकों द्वारा प्रस्तावित अल्ताई भाषा परिवार की जन्मभूमि बताया जाता है। अल्ताई पर्वत पश्चिमोत्तर में साइबेरिया की सायन पर्वत शृंखला से आरम्भ होते हैं और दक्षिण-पूर्व में धीरे-धीरे छोटे होकर गोबी के ऊंचे रेगिस्तानी पठार में जा मिलते हैं। तुर्की भाषाओँ में "अल्ताई" शब्द का अर्थ "सोने के पहाड़" है और यह दो शब्दों को जोड़कर बनता है - "अल" (जिसका मतलब "सोना" है) और ताऊ (यानि "पहाड़").

## इन्हें भी देखें
* सायन पर्वत शृंखला
* गोबी मरुस्थल
* इरतिश नदी
* ओब नदी
* मंगोलिया

## सन्दर्भ


श्रेणी:अल्ताई पर्वतमाला
श्रेणी:क़ाज़ाक़्स्तान की पर्वतमालाएँ
श्रेणी:मंगोलिया की पर्वतमालाएँ
श्रेणी:रूस की पर्वतमालाएँ
शृंखला, अल्ताई पर्वत
शृंखला, अल्ताई पर्वत
श्रेणी:शिंजियांग की पर्वतमालाएँ
बड़हलगंज

**बड़हलगंज** (Barhalganj) भारत के उत्तर प्रदेश राज्य के गोरखपुर ज़िले में स्थित एक नगर है।

## विवरण
बड़हलगंज सरयू नदी के किनारे बसा हुआ एक कस्बा  एवं नगर पंचायत है।  यहाँ सबसे प्रसिद्ध मुक्तिपथ है। यहाँ पौहारी महाराज की कुटी के नाम से प्रसिद्ध मंदिर है जो राम जानकी मार्ग पर स्थित है। यहाँ पर कुछ प्रसिद्ध गाँव है। संसारपार ,कल्यानपुर , भैसौली,  मरवट आदि। नगर पंचायत क्षेत्र के मध्य में प्रसिद्ध जलेश्वर नाथ मंदिर भी है।सरयू नदी के तट पर कई प्राचीन और प्रसिद्ध मन्दिर हैं।नगर के उत्तरी भाग में प्रसिद्ध विचित्रवीर हनुमान जी का मंदिर स्थित है। यह राष्ट्रीय राजमार्ग 29 पर स्थित है। उनके साथ साथ-साथ वह मंदिर शिव भगवान के मंदिर के नाम से भी प्रसिद्ध हैं। बड़हलगंज  में पूर्वांचल के सर्वश्रेष्ठ शिक्षण संस्थानों में सम्मिलित होने वाले दो शिक्षण संस्थान हैं-नेशनल इंटर कॉलेज और नेशनल पीजी कॉलेज । नेशनल पीजी कॉलेज  ही एक मात्र गोरखपुर विश्वविद्यालय से सम्बद्ध  उस क्षेत्र का ऐसा कॉलेज हैं जहां पर कृषि विज्ञान विषय की पढ़ाई होती है। इसके  कृषि संकाय की ख्याति राष्ट्रीय  स्तर  की रही है  । इस कॉलेज का अपना छात्रावास भी है जहां छात्र निवास करते है कई शिक्षक अपने विषय क्षेत्र की विद्वता के कारण आज लोगों द्वारा याद किए जाते हैं जैसे इण्टर कालेज में हिन्दी साहित्य के दो अध्यापक- के डी शुक्ल और कृष्ण मुरारी सिन्हा।

## इन्हें भी देखें
* गोरखपुर ज़िला

## सन्दर्भ

श्रेणी:गोरखपुर ज़िला
श्रेणी:उत्तर प्रदेश के नगर
श्रेणी:गोरखपुर ज़िले के नगर